Haapsalu detektiiv

"Haapsalu detektiiv" on Juhan Paju 1990. aastal ilmunud kriminaalromaan, kus astub esimest korda üles uurija Toivo KivistikJuhan Paju. Haapsalu detektiiv. Raamatukoi raamatupood.Juhan Paju. Surm Hundikaril. Raamatukoi raamatupood

Käsikiri valmis Pajul 27. märtsil 1990 Haapsalus. Raamatu väljaandmist rahastas kirjanik omast taskust.Haapsalu detektiiv. Lk 2, 113

 Sisututvustus 
Jutustuse sündmused leiavad aset nõukogudeaegses Haapsalu linnas. Pärast kooperatiivi saunas peetud pidu leitakse järgmisel päeval saunalavalt Ants Riiseni surnukeha. Kuigi arstid nentisid surma põhjuseks südamepuudulikkust, asus hukkunu sõber Rein Sipelgas asja omal käel uurima. Endine miilits jõuab üllatava avastuseni, mis maksab talle elu. Toivo Kivistik asub uurima mõrvamüsteeriumi.

 Tegelaskujud 
 Toivo Kivistik – uurija Haapsalus, miilitsamajor
 Rein Sipelgas – endine miilitsakapten; pärast koondamist töötab allakäinud mees ehituskontori puidutöökojas
 Ants Riisen – naiste pesu- ja pudupoe juhataja
 Helga Riisen – Antsu naine
 Margus Põllu (hüüdnimega noor Balzac) – kohalik ajakirjanik
 Mart Kolle – 43-aastane puutöömeister
 Kutt – põhjajoonud töötu, endine meremees
 Varje – Lagle kõrtsi töötaja

 Romaani tõlked 
Soome keeles ("Haapsalun saunamurhat") ilmus teos Taifuuni kirjastuselt sarjas "Myrskyn merkki" 1992. aastal Samuli Juvoneni tõlkes. Kordustrükk ilmus 2004. aastal kirjastuse Like sarjas "Like-pokkari nr. 89".Haapsalun saunamurhat. Kirjat. Like Kustannus

 Viited 

 Välislingid 
 Paju, Juhan: Haapsalun saunamurhat booky.fi
 Tarmo Vahter. Esimesed trükiproovid (J. Paju. Haapsalu detektiiv. Vormsi, 1990). Vikerkaar, nr 12/1991, lk 77
 Vesa Sirén. Paju Juhan - Haapsalun saunamurhat. Helsingin Sanomat, 30. mai 2005
 Merja Aho. Haapsalun saunamurhat Elo : Tuglas-seuran jäsenlehti, 2010 nr 2, lk 29
 Ritva Sorvali. Juhan Paju, Haapsalun saunamurhat, 1992 ja Kuolema Susiluodolla, 1994. Kouvolan Dekkaripäivät, 15. detsember 2010

Kategooria:Eesti kriminaalkirjandusteosed
Kategooria:Eesti romaanid
Kategooria:1990. aasta Eestis
Kategooria:1990. aasta kirjandusteosed